stanford-oval/wikipedia huggingface dataset:
כרמן מירנדה
ביוגרפיה

מירנדה נולדה בשם מריה דו קרמו מירנדה דה קוניה (Maria do Carmo Miranda da Cunha) בעיירה מרקו דה קנווזש (Marco de Canaveses) הסמוכה לעיר פורטו (Porto) שבצפון פורטוגל. בעודה תינוקת היגרה משפחתה לברזיל, וקבעה את מקום מושבה בעיר ריו דה ז'ניירו. את לימודיה עשתה במוסדות קתוליים ועם סיומם הועסקה בחנות עניבות ולאחר מכן בחנות כובעים. בד בבד היא שרה במסיבות ובפסטיבלים ברחבי העיר, אם כי נאלצה לשמור על הדבר בסוד מפני הוריה השמרניים. נקודת המפנה בקריירת השירה שלה הייתה הזמנתה לשיר בתוכנית ששודרה בתחנת רדיו מקומית. הופעתה זו הניבה חוזה הקלטות שחתמה עם הרשת האמריקנית RCA. עד לסופה של שנת 1928 הייתה מירנדה לכוכבת סמבה ששמה נודע ברחבי ברזיל.
כמו זמרים אחרים באותה תקופה החלה מירנדה לשחק בסרטי קולנוע. סרטה הראשון מ-1933 היה סרט תיעודי בשם "קול הקרנבל". שנתיים לאחר מכן היא כיכבה ב"הלו הלו ברזיל". באותה שנה סייע לה הסרט "סטודנטים" לגבש תדמית של שחקנית. הסרט הברזילאי האחרון שבו נטלה חלק היה "בננות של הארץ" (1939). מאוחר יותר באותה שנה עזבה את ברזיל לארצות הברית, יחד עם נגניה, "תזמורת הירח". תוך זמן קצר הפכה לכוכבת גם שם. הקריירה שלה בארצות הברית זכתה לעידוד הממשל האמריקני, שבמסגרת "מדיניות השכן הטוב" שהנהיג הנשיא רוזוולט, ביקש להדק את קשרי ארצות הברית עם אמריקה הלטינית ועם אירופה. בשנת 1945 הייתה מירנדה לאישה בעלת המשכורת הגבוהה ביותר בארצות הברית, כאשר על פי רשויות המס השתכרה באותה שנה לא פחות מ-200,000 דולר. בשנים 1940–1953 כיכבה מירנדה ב-14 סרטי קולנוע ומכרה יותר מעשרה מיליון עותקים מתקליטיה.
בשנות השלושים המאוחרות לחייה גילתה מירנדה את האלכוהול ואת הטבק והתמכרה להם. עליהם היא הוסיפה צריכה סדירה של סמים - אמפטמינים וברביטורטים. כל אלה החלישו את לבה. היא נפטרה ב-5 באוגוסט 1955 כתוצאה מהתקף לב, יום לאחר הופעה טלוויזיונית שבסיומה לקתה כנראה בהתקף מקדים, קל יותר. הסיבה הרשמית למותה הייתה רעלת הריון אשר הביאה לכשל של הלב. גופתה הוטסה לברזיל וממשלת ברזיל הכריזה על תקופת אבל לאומי. היא נקברה בריו דה ז'ניירו.
תדמית

תדמיתה ההוליוודית של מירנדה הייתה של אישה לטינית; התדמית הזו טשטשה את ההבחנות בין ברזיל, ארגנטינה, מקסיקו ומדינות לטיניות אחרות, כמו גם את ההבדלים שבין סמבה, טנגו והבנרה. מירנדה עיצבה את דמותה בהקפדה והוציאה תחת ידה דמות ראוותנית ומשונה למדי. היא נהגה לנעול סנדלי פלטפורמה ולחבוש כובעי פירות נישאים לגובה, וזכתה לכינוי "הגברת עם כובע תותי פרוטי" וגם "הפצצה הברזילאית". גובהה היה רק 152 ס"מ אבל נוכחותה של דמותה הקולנועית הייתה גדולת ממדים.
מירנדה הייתה מודעת היטב למתחים שליוו את הקריירה שלה ולמשמעויות הפוליטיות של בחירותיה. כשנה לאחר עזיבתה לארצות הברית היא שבה לביקור בברזיל ושם זכתה לקיתונות של ביקורת על כך שהתמסרה לשיטה האמריקנית הממוסחרת ועל כך שהיא משקפת תדמית מסולפת של ארצה. היא הגיבה בשיר: "אומרים שחזרתי 'מאומרקת'" (מלשון 'אמריקאית'). שיר אחר - "בננות הן העסק שלי", התבסס על אחד מסרטיה וכיוון ישירות לתדמיתה. מירנדה נפגעה מהביקורת שהוטחה בה ולא שבה לברזיל במשך 14 השנים הבאות, כמעט עד מותה.
מזה שנים ארוכות כרמן מירנדה היא אייקון קאמפי בינלאומי. דמותה או דמויות בהשראתה מככבות במופעי דראג ובסרטי אנימציה. התייחסויות רציניות יותר לדמותה ולתדמיתה הן נדירות. הזמר הברזילאי נאי מאטוגרוסו הקליט אלבום גרסאות-כיסוי נאמנות של כמה מלהיטיה המוקדמים; קייטנו ולוזו ביצע את "אומרים שחזרתי מאומרקת" באלבום הופעה חיה מ-1992. גם הזמרת והיוצרת הצעירה יותר אדריאנה קלקניוטו (Adriana Calcanhoto) הקליטה גרסת כיסוי לשיר הזה. קייטנו ולוזו שב לעסוק בכרמן מירנדה כאשר בחן את המורשת שלה הגלומה בשילוב בין קיטש לבין כישרון שירת סמבה אמיתי במאמר שפורסם בניו יורק טיימס. ביוגרפיה יחידה במינה של מירנדה נכתבה על ידי הסופר הברזילאי רוי קסטרו ופורסמה בשנת 2005.
בריו דה ז'ניירו שוכן בשדרות רוי ברבוזה שברובע פלמנגו מוזיאון כרמן מירנדה. מוצגים בו קטעים מסרטיה וכמה מתלבושותיה המקוריות.
לויס וילסון

| --- | --- |
אין תמונה חופשית
 לידה:  4 במרץ 1891 ברוקלין, ארצות הברית 
 פטירה:  5 באוקטובר 1988 (בגיל 97) מאונט קיסקו, ארצות הברית 
 שם לידה:  Lois Wilson 
 מדינה:  ארצות הברית 
 מקום קבורה:  East Dorset Cemetery 
 השכלה:  Packer Collegiate Institute 
 בן או בת זוג:  ביל W (1918–?) 
 
לויס וילסון (באנגלית: Lois Wilson,‏ 4 במרץ 1891 - 5 באוקטובר 1988), הידועה גם בשם לויס W, הייתה ממייסדי אל אנון, קבוצת תמיכה עבור חברים ובני משפחה של אלכוהוליסטים. היא הייתה אשתו של ביל W ממייסדי אלכוהוליסטים אנונימיים (AA).
ביוגרפיה

נולדה למטילדה וקלארק ברנהם, קלארק ברנהם עבד בחופשת הקיץ בורמונט, שם סיפק טיפול רפואי לנופשים. ברנהם רוג'רס, אחיה הצעיר של לויס, התיידד עם נער מקומי בשם ביל וילסון. לויס וביל נפגשו בקיץ 1914, כאשר לויס הייתה 23 וביל בן 19. באותו זמן, לויס הייתה בוגרת מכללה, בקיץ שלאחר מכן הם התארסו בחשאי.
הם נישאו ב -24 בינואר 1918, בכנסיית סוודנבורג ניו יורק. באותו זמן, ביל היה בצבא והם רצו להתחתן לפני שהוא ישלח לאירופה עקב מלחמת העולם הראשונה. לויס עבדה כמרפאה בעיסוק בהיעדרו. לאחר שובו, בני הזוג קיוו להקים משפחה, אבל אחרי כמה הפלות יעצו לה כי ההריון יהיה מסוכן או בלתי אפשרי. ניסיונותיהם לאמץ ילדים לא צלחו.
לאחר שביל עבר שיקום ו-AA נוסדה, לויס החלה לעבוד על תוכנית כדי לסייע למשפחות של אלכוהוליסטים. מאמצים אלה הובילו להקמת של אל-אנון.
נפטרה בשנת 1988 בגיל 97.
ביתם של ביל ולויס וילסון
לויס גריפין

| --- | --- |

 תוכנית טלוויזיה:  איש משפחה
 הופעה ראשונה:  "צילו של המוות"
 הופעה אחרונה:  עדיין מופיעה
 יוצרים:  סת' מקפרלן
 דיבוב:  אלכס בורסטיין
 דיבוב בשפה העברית:  לא מדובב
 מידע
 תאריך לידה:  3 ביוני 1958 
 מקום לידה:  קוהוג 
 גזע:  אדם
 מין:  נקבה
 מקצוע:  עקרת בית ומורה לפסנתר
 כוחות:  חוזק-על 
 חברה לשעבר בקבוצה:  ג'רום
 דת:  יהודייה   גדלה כפרוטסטנטית
 אזרחות:  אמריקאית
 מקום מגורים:  Griffin Home 
 דמויות קשורות
 משפחה:  פיטר גריפין, מג גריפין, כריס גריפין, סטואי גריפין, בריאן גריפין
 חברים:  בוני סוונסון, דונה טאבס-בראון
 
לויס פאטריס גריפין (באנגלית: Lois Patrice Griffin) היא דמות מצוירת בדיונית בקומדיית המצבים המונפשת האמריקנית "איש משפחה". לויס הופיעה לראשונה בטלוויזיה ב-20 בדצמבר 1998 והיא מדובבת על ידי אלכס בורסטיין. לויס היא אמם של סטואי, מג וכריס ונשואה לפיטר. לויס מתגוררת בעיר הבדיונית קוהוג שברוד איילנד עם משפחתה וכלב המשפחה בריאן.
אישיות

לויס היא בתם של קרטר וברברה פיוטרשמידט, נוצרים עשירים-רפובליקנים. באחד הפרקים מתגלה כי אמה של לויס היא ניצולת שואה עם מבטא ניו יורקי אשר מסתירה את יהדותה. לטענת אמה (המכונה "באבס") הסתרת מוצאה היהודי הייתה החלטה יזומה שלה ושל בעלה כדי שלא ינודו ממועדון עשירי העיר הידועים בגזענותם ובאנטישמיות שלהם.
לויס היא אמם של סטואי, מג וכריס ונשואה לפיטר. לויס מתגוררת בעיר הבדיונית קוהוג שברוד איילנד עם משפחתה וכלב המשפחה בריאן. לויס היא עקרת הבית במשפחה, ובחלק מהפרקים היא מעבירה שיעורי נגינה בפסנתר. לויס עבדה בעבודות שונות; באחד הפרקים היא הייתה מגישת החדשות של רשת "פוקס", ובפרק נוסף היא הייתה מועמדת לראשות העיר של קוהוג.
כרמן סטאבק

| --- | --- |

 לידה:  21 בדצמבר 1973 (בת 50) ברלין המערבית, אזורי הכיבוש בגרמניה 
 מוקד פעילות:  סלובניה, גרמניה 
 תקופת הפעילות:  מ-1995 
 מקום לימודים:  אוניברסיטת ליובליאנה 
 סוגה:  מוזיקת פופ 
 שפה מועדפת:  גרמנית, סלובנית 
 פרופיל ב-IMDb
 
כרמן סטאבק (בסלובנית: Karmen Stavec; נולדה ב-21 בדצמבר 1973) היא זמרת סלובנית.
ביוגרפיה

סטאבק נולדה בברלין לזוג הורים סלובנים, לאחר סיום התיכון היא עברה לדומז'אלה שם הייתה חלק מצוות רקדניות הנקרא "4 Fun", היא גם למדה גרמנית בפקולטה לפילוסופיה של אוניברסיטת לובליאנה.
ב-1998 החלה בקריירת הסולו שלה כזמרת וב-2001 הוציאה אלבום.
ב-1998 השתתפה לראשונה באמה "EMA", התחרות הסלובנית לבחירת נציג המדינה לאירוויזיון, שם ביצעה דואט ביחד עם הזמר פטריק גרבלו, ב-2001 השתתפה בשנית.
ב-2002 הייתה במקום השני בתחרות בעוד היא הייתה במקום הראשון בהצבעת הצופים, ב-2003 לראשונה זכתה בתחרות, באותה שנה גם יצא האלבום השני שלה.
באירוויזיון בריגה בשנת 2003 היא הגיעה למקום ה-23 עם 7 נקודות.
ב-2004 שיחקה בסרט קצר בשם "Slika".
ב-2009 השתתפה פעם נוספת בתחרות האמה.
הערות שוליים

↑  Eurovision News, Participants News, Eurovision Participants, Fans, Eurovision Slovenia: Interview with Karmen Stavec - ESCToday.com, Eurovision News, Polls and Information by ESCToday, ‏2009-01-31 (באנגלית)
| --- | --- |
בקרת זהויות :  ISNI: 0000 0001 3136 1798  MusicBrainz: 7b8792b9-5125-436b-9aa1-7cfc9ea81e73  VIAF: 8676161938139339870004   WorldCat (עם VIAF): 8676161938139339870004 
ערך זה הוא קצרמרבנושא אישים. אתם מוזמנים לתרום לוויקיפדיה ו.
כרים חגוי

כרים חגוי (בערבית: كريم حقي, בגרמנית: Karim Haggui; נולד ב-20 בינואר 1984 בקסרין שבתוניסיה) הוא כדורגלן עבר תוניסאי ששיחק בעמדת הבלם.
קריירת מועדונים > שטרסבורג

חגוי החל את הקריירה במועדונים בתוניסיה, AS קסרין ואחר כך אטואל דו סאהל. בשנת 2004 הוחתם על ידי שטרסבורג, ששיחקה אז בליגת העל הצרפתית. בעונה הראשונה של חגוי בקבוצה, סיימה שטרסבורג במקום ה-11, וזכתה בגביע הליגה הצרפתית, אך חגוי לא שיחק במשחק הגמר, בו ניצחה שטרסבורג 2-1 את קן. בעונתו השנייה של חגוי בשטרסבורג, 2005/06, שיחקה הקבוצה בגביע אופ"א והודחה בשלב 32 הגדולות, אך בתום העונה נשרה הקבוצה אל ליגת המשנה הצרפתית, וחגוי עזב את המועדון.
קריירת מועדונים > באייר לברקוזן

בקיץ 2006 חתם חגוי בבאייר לברקוזן מהבונדסליגה. את הופעת הבכורה ערך ביולי 2006 בגביע הליגה הגרמנית, במשחק בו לברקוזן הפסידה 9-8 לשאלקה 04 בבעיטות הכרעה. במשחק הבכורה של חגוי בבונדסליגה, במדי באייר לברקוזן, ניצחה לברקוזן 3-0 את העולה החדשה לבונדסליגה, אלמניה אאכן. חגוי בעונתו הראשונה בבאייר לברקוזן צבר 24 הופעות ליגה, הציג משחק קשוח וצבר 11 כרטיסים צהובים, אך גם הציג הופעות חלשות לעיתים, כאשר זכורה הופעה בה הוחלף בדקה ה-23 במשחק ליגה מול בוכום, כאשר היה אחראי באופן ישיר לשניים משלושה שערים שבוכום הבקיעה בתחילת המשחק, שנגמר בתוצאה 4-1 לבוכום. את שערו היחיד באותה עונה הבקיע במשחק במסגרת גביע אופ"א מול לאנס. באותו משחק הורחק חגוי בכרטיס אדום. חגוי צבר תשע הופעות בגביע אופ"א באותה עונה, בה הודחה לברקוזן על ידי אוסאסונה. בעונתו השנייה בקבוצה, צבר חגוי 24 הופעות ליגה, והבקיע שני שערים. בגביע אופ"א צבר חגוי 11 הופעות, והבקיע שער בניצחון 5-1 על גלאטסראיי. לברקוזן הודחה מהמפעל על ידי זניט סנט פטרסבורג ברבע הגמר. בעונה השלישית של חגוי בלברקוזן הוא איבד את מקומו בהרכב, וצבר 11 הופעות ליגה בלבד. עם זאת, סייע לבאייר לברקוזן להעפיל לגמר הגביע הגרמני, בו הפסידה הקבוצה 1-0 לורדר ברמן, אך לא שותף באותו גמר.
קריירת מועדונים > הנובר

יומיים לאחר גמר הגביע בו הפסידה באייר לברקוזן, חתם חגוי בהנובר 96 מהבונדסליגה בהעברה חופשית. במשחקו הראשון בקבוצה היה שותף להדחתה המפתיעה מהגביע הגרמני על ידי איינטרכט טרייר מהליגות האזוריות, וגם במשחק הליגה הראשון של חגוי במדי הנובר הפסידה הקבוצה, 1-0 להרטה ברלין. את שערו הראשון בקבוצה הבקיע חגוי בניצחון 5-2 על פרייבורג. במשחק ליגה מול בורוסיה מנשנגלדבך הבקיע חגוי שני שערים עצמיים בהפסד 5-3. חגוי שיחק בסך הכל ארבע עונות מלאות בהנובר, והיה לשחקן הרכב קבוע במרביתן, כאשר הקבוצה התבססה לרוב בחלק העליון של הטבלה, כאשר חגוי משתף פעולה בהגנה עם שחקנים כסטיב צ'רונדולו, כריסטיאן פאנדר וכריסטיאן שולץ.
קריירת מועדונים > שטוטגרט

את עונת 2013/14 החל חגוי בהנובר, אך לקראת סוף חלון ההעברות חתם בשטוטגרט על חוזה לשנתיים, כאשר סכום ההעברה נשאר בלתי ידוע. חגוי מיעט מאוד לשחק בשטוטגרט, ומצא את עצמו לעיתים בקבוצת המילואים. חגוי עזב את שטוטגרט לאחר שתי עונות, בהן צבר שש הופעות ליגה בלבד.
קריירת מועדונים > פורטונה דיסלדורף

בקיץ 2015 חתם חגוי בפורטונה דיסלדורף מליגת הבונדסליגה השנייה, שם שיחק עונה אחת, ולא הצליח להעפיל עם המועדון אל הבונדסליגה.
קריירת מועדונים > סנט גאלן

ב-15 באוגוסט 2016 חתם חגוי בסנט גאלן על חוזה לשנתיים. ביולי 2018 הכריז על פרישה מכדורגל פעיל.
קריירה בינלאומית

חגוי ערך את הופעת הבכורה שלו בנבחרת תוניסיה באוגוסט 2003, במשחק ידידות מול נבחרת גינאה. בשנת 2004, היה חגוי חלק מסגל נבחרת תוניסיה לגביע אפריקה לאומות 2004, שנערך במדינתו תוניסיה. חגוי פתח בכל ששת המשחקים של תוניסיה בטורניר, והיה השחקן הצעיר ביותר בסגל הנבחרת, שזכתה לבסוף בתואר, לאחר ניצחון 2-1 בגמר על נבחרת מרוקו. באותה שנה השתתף חגוי עם הנבחרת האולימפית של תוניסיה באולימפיאדת אתונה (2004), שם שיחק בשלושת משחקי הנבחרת בשלב הבתים, אותו סיימה תוניסיה במקום השלישי והודחה.
בגביע אפריקה לאומות 2006 חגוי ותוניסיה הודחו ברבע הגמר מול נבחרת ניגריה. חגוי הבקיע במשחק זה שער שוויון והמשחק הסתיים בתוצאה 1-1 לאחר 120 דקות, וניגריה ניצחה 6-5 בבעיטות הכרעה. באותה שנה, השתתף חגוי עם נבחרת תוניסיה במונדיאל 2006, ממנו הודחה תוניסיה בשלב הבתים לאחר שסיימה במקום השלישי. במוקדמות מונדיאל 2006 הבקיע חגוי צמד בניצחון 4-1 על נבחרת בוצוואנה.
בגביע אפריקה לאומות 2008 חגוי פתח בכל משחקי נבחרת תוניסיה, שהודחה ברבע הגמר על ידי נבחרת קמרון לאחר הפסד 3-2 בהארכה. חגוי הוחלף במשחק זה בדקה ה-38 בגין פציעה. חגוי השתתף עם תוניסיה גם בגביע אפריקה לאומות 2010, ממנו הודחה תוניסיה בשלב הבתים, ובגביע אפריקה לאומות 2012, ממנו הודחה תוניסיה ברבע הגמר לאחר הפסד 2-1 לנבחרת גאנה, שימש חגוי קפטן. חגוי לא זומן לגביע אפריקה לאומות 2013 ולגביע אפריקה לאומות 2015, על אף שנבחרת תוניסיה העפילה לשני הטורנירים.
תארים

עם נבחרת תוניסיה:
גביע אפריקה לאומות: 2004
כוכב האדם

| --- | --- |
 סוגה:  סדרות טבע
 יוצרים:  BBC
 ארץ מקור:  בריטניה
 שפות:  אנגלית 
 מספר עונות:  1
 מספר פרקים:  8
 הפקה
 מוזיקה:  ניטין סוהני 
 אורך פרק:  50-55 דקות
 שידור
 רשת שידור:  BBC
 תקופת שידור מקורית:  13 בינואר 2011 – 3 במרץ 2011  (בישראל שודרה הסדרה במהלך שנת 2012 ובשידור חוזר במהלך אוגוסט 2013)
 קישורים חיצוניים
 אתר רשמי
 דף התוכנית ב-IMDb
 
כוכב האדם (באנגלית: Human Planet) היא סדרת-טבע תיעודית שהופקה על ידי ה-BBC בשיתוף עם ערוץ דיסקברי. הסדרה בת 8 פרקים, והיא מתארת את המין האנושי ואת הקשר שלו עם עולם הטבע, על ידי הצגת דרכים מדהימות שבני האדם הסתגלו לחיים בכל סביבת מחיה אחרת על פני כדור הארץ. בגרסה האנגלית, הסדרה מדובבת על ידי ג'ון הרט. ובגרסה העברית היא מדובבת על ידי קובי מידן.
הסדרה הוכרזה כבר בשנת 2007, והיא נעשתה במשך שלוש שנים ב-40 מדינות, על 70 סיפורי הישרדות מהמקומות הנידחים ביותר על פני כדור הארץ. כל פרק בסדרה מתמקד בבית-גידול שונה שהאדם התיישב בו, כולל המדבריות, יערות הגשם, האזור הארקטי, ערבות העשב, הנהרות, ההרים, האוקיינוסים והנוף העירוני.
במקור, התוכנית שודרה בבריטניה במהלך שנת 2011. בישראל היא שודרה במהלך שנת 2012 ובשידור חוזר במהלך אוגוסט 2013 בערוץ הראשון.
פרקי הסדרה > פרק 1: אוקיינוסים - לתוך הכחול העמוק

שודר לראשונה ב-13 בינואר 2011, הנושאים הכוללים:
איסוף זיפרגל הברווז בצפון ספרד
ציד לווייתן ראשתן גדול-ראש בארכיפלג האינדונזי
דייגים משתפים פעולה עם דולפינים בברזיל
מקור גלישת הגלים בהוואי
קריאת כרישים בפפואה גינאה החדשה
צלילת מדחס אוויר בפיליפינים
בני עם בג'או המקומיים החיים בים האלמוגים הקרוב לבורנאו
מאחורי המצלמה: צלילת מדחס אוויר בפיליפינים.
פרקי הסדרה > פרק 2: מדבריות - החיים בכבשן

שודר לראשונה ב-20 בינואר 2011, הנושאים הכוללים:
מאבק בסופת חול ורעיית בקר ליד עדר פילים במאלי
דיג בימת אנטוגו לאחר שהתדלדל על ידי מימיה המתאדים
נשות שבט טובו חוצות את מדבר סהרה עם שיירת גמלים בניז'ר
רעיית גמלים במדבר גובי
לחות חקלאות במדבר אטקמה
אמות מים תת-קרקעיות באלג'יריה
ריקוד טקס הפריון של בני שבט וודאבי בניז'ר
מאחורי המצלמה: נשות שבט טובו חוצות את מדבר סהרה עם שיירת גמלים בניז'ר.
פרקי הסדרה > פרק 3: האזור הארקטי - חיים בהקפאה עמוקה

שודר לראשונה ב-27 בינואר 2011, הנושאים הכוללים:
ציד כרישי ישנונן גרינלנדי בגרינלנד
איסוף צדפות בצפון-מזרח קנדה
ציד לווייתני חדשן בגרינלנד
תפיסת אלקות בגרינלנד; הכנת "קיוויאק"
רעיית איילי צפון בנורווגיה
הורדת דובי קוטב בצ'רצ'יל, מניטובה
מאחורי המצלמה: ציד לווייתני חדשן בגרילנד.
פרקי הסדרה > פרק 4: יערות הגשם - אנשי העצים

שודר לראשונה ב-3 בפברואר 2011, הנושאים הכוללים:
ציד קופים עם בני שבט מאטי בברזיל
ציד עכבישי טרנטולה בוונצואלה
הנקת הקופים של בני אווה גוואג'ה במזרח אגן האמזונאס
ציד ציפורי גן עדן כדי לשמש בנוצותיהן עבור תחפושות אירוע ה"סינג סינג" בפפואה גינאה החדשה
איסוף דבש עם בני שבט ביאקה ביער אגן הקונגו
הובלת עצים באמצעות פילים הודיים באסאם, הודו
צילום השבטים האבודים בברזיל
בניית בית על עץ בגובה 35 מטרים עם בני שבט קורוואי בפפואה המערבית, אינדונזיה
מאחורי המצלמה: בניית בית-עץ שגובהו 35 מטרים עם בני שבט קורווואי בפפואה המערבית.
פרקי הסדרה > פרק 5: הרים - החיים באוויר דליל

שודר לראשונה ב-10 בפברואר 2011, הנושאים הכוללים:
ציד עם עיטים זהובים בהרי אלטאי במונגוליה
היאבקות בבבונים זנובים בהרי סימן באתיופיה
חציבת גופרית בתוך מכתש איג'ן היוצר את האי האינדונזי, ג'אווה
לכידת עטלפים ענקיים ברמות גינאה החדשה
שליטה במפולת שלגים בהרי האלפים השווייצריים
ניתוח מחלת הקטרקט בהרי ההימלאיה, נפאל
קבורת שמים טיבטית
מאחורי המצלמה: ציד עם עיטים זהובים בהרי אלטאי שבמונגוליה.
פרקי הסדרה > פרק 6: ערבות העשב - שורשי השליטה

שודר לראשונה ב-17 בפברואר 2011, הנושאים הכוללים:
בני שבט דורובו גונבים מזון מלהקת אריות בקניה
בושמנים אורבים לאנטילופות מסוג קודו במדבר קלהארי
לכידת נחשי מים בשדות המרעה המוצפות של קמבודיה
ילדי שבט מסאי משתפים פעולה עם אוביל הדבש כדי למצוא דבש
נחיל רוחש של שתאים (ציפורי ארבה) תוקף גידולי אורז בטנזניה
רכיבה סוסים בערבות מונגוליה
קרבות "הדונגה" של בני שבט סורי באתיופיה
רעיית בקר על ידי מסוקים בערבות אוסטרליה
מאחורי המצלמה: גנבת מזון מלהקת אריות בקניה.
פרקי הסדרה > פרק 7: נהרות - ידידים ואויבים

שודר לראשונה ב-24 בפברואר 2011, הנושאים הכוללים:
חציית מפל המים של נהר המקונג בעת עונת המונסונים
מסע חורפי לבית ספר דרך נהר הזנסקאר הקפוא
שבירת קרח עם דינמיט על נהר הרידו באוטווה
העברת בית מגדת נהר קורס בבנגלדש
הכנות לקראת השיטפון השנתי של הריו נגרו בברזיל
דיג על קצות מפלי ויקטוריה
בני שבט סמברורו עוקבים אחר פילים כדי לאתר מים מתחת לנהר יבש בצפון קניה
ציפוי חומת הבוץ של המסגד בג'נה
הגשרים החיים של מגהלאיה
מאחורי המצלמה: חציית מפל המים של נהר המקונג בעת עונת המונסונים.
פרקי הסדרה > פרק 8: ערים - הישרדות בג'ונגל העירוני

שודר לראשונה ב-3 במרץ 2011, הנושאים הכוללים:
בזיירות בדובאי
שליטה באיילים קנדיים באסטס פארק, קולורדו
קופי רזוס בשוק השורץ של ג'איפור
לכידת חולדות בניו יורק
התפשטות פשפשים בלונדון
גידול יונים בפאס
חיים עם עטלפים מהסוג אשף באוסטין, טקסס
הצלת עופרים בראג'סטאן
ייבוא פירות טרופיים בברצלונה
חיים במזבלה במומבסה
בניית העיר הירוקה מסדאר באבו דאבי
גידול דבורים בניו יורק
מאחורי המצלמה: אוסף חוויות צילום מבתי הגידול.
לחם, אהבה ופנטסיה

| --- | --- |
כרזת הסרט
כרזת הסרט
 בימוי:  לואיג'י קומנצ'יני 
 הופק בידי:  מרצ'לו ג'ירוסי
 תסריט:  לואיג'י קומנצ'יני, אטורה מרגדונה
 עריכה:  מריו סרנדרי 
 שחקנים ראשיים:  ג'ינה לולובריג'ידה ויטוריו דה סיקה
 מוזיקה:  אלסנדרו ציקוניני
 צילום:  ארתור גליאה 
 מדינה:  איטליה 
 חברת הפקה:  Titanus 
 חברה מפיצה:  Titanus
 שיטת הפצה:  וידאו על פי דרישה 
 הקרנת בכורה:  20 בדצמבר 1953
 משך הקרנה:  93 דק' 
 שפת הסרט:  איטלקית 
 סוגה:  קומדיה רומנטית 
 פרסים:  פרס דוב הכסף של חבר השופטים 
 דף הסרט ב־IMDb
 
לחם, אהבה ופנטסיה (באיטלקית: Pane, amore e fantasia) הוא סרט קולנוע איטלקי משנת 1953 בבימויו של לואיג'י קומנצ'יני, עם ויטוריו דה סיקה וג'ינה לולובריג'ידה בתפקידים הראשיים.
העלילה מתרחשת בכפר בהרים בו רוב התושבים עניים וחיים על לחם אהבה וחלומות שיתגשמו אולי בחסדו של הקדוש  סנט אנטוניוס שהם סוגדים לו. הסרט שייך לתקופה של הנאו-ריאליזם הוורוד (אנ') שהחליף את הניאו ריאליזם האיטלקי בזה שהיה קליל יותר ושיתף יותר שחקנים מפורסמים.
מבקרי קולנוע שיבחו את הופעתה של ג'ינה לולובריג'ידה כנערת כפר ומחשיבים אותה כטובה ביותר בקריירה שלה. הצלחת של הסרט הביאה לסרטי ההמשך "לחם, אהבה וקנאה" עם אותם השחקנים (1954) ו"סקנדל בסורנטו " ("לחם, אהבה ו..") (1958) שבו שיחקה סופיה לורן במקום ג'ינה לולובריג'ידה.
הסרט זכה בפרס דוב הכסף בפסטיבל הסרטים הבינלאומי בברלין.
תקציר העלילה

אנטוניו קארוטנוטו (ויטוריו דה סיקה) מתמנה למרשל הקרביניירי בכפר סלינה במרכז איטליה. הוא מתקבל על ידי הקרביניירים ואנשי הכפר צופים בו ומחליפים דעות עליו. בדרך הוא נתקל בבחורה צעירה ונאה רוכבת על חמור ועליו גזרי עץ להסקה. זאת היא מריה דה ריטיס (ג'ינה לולובריג'ידה) שהולכת כל הזמן יחפה וגברי הכפר מתאווים לה. היא גם מוצאת חן בעיני המרשל שהוא כבר מבוגר ושערו מכסיף.
מריה היא בת בכורה לאם אלמנה עם הרבה ילדים. אמה רוצה כבר שתתחתן.
האיש החזק בכפר הוא הכומר דון אמידיו (וירג'ילו רינטו) שגם אחייניתו פאולטה (מריה-פיא קסיליו) מתאהבת במרשל.
אנטוניו מתחיל לחזר אחרי מריה אך היא מאוהבת בפייטרו (רוברטו ריסו) שהוא קרביניירי צעיר ונאה אך מתבייש לגלות את רגשותיו כלפיה. יום אחד מתקוטטות מריה ופאולטה ומריה מתנגדת לקרביניירים ונלקחת למעצר. היא מבקשת מאנטוניו שידאג לחמור שלה. בלילה מגיע אנטוניו לביתה, מאכיל ומשקה את החמור ושם שטר של 5,000 לירטות בשמלתה התלויה.
בבוקר מוצאת אמה את הכסף ובטוחה שהוא נשלח על ידי הקדוש אנטוניוס והשמועה מתפשטת בכל הכפר. כשמריה משתחררת היא מבינה שהשטר הוא של אנטוניו וקורעת אותו.
לבסוף נפגש פייטרו עם מריה והם מחליטים להתארס בהסכמת שתי האימהות.
אנטוניו מתאהב במיילדת הכפר אנארלה (מריסה מרליני). היא נענית לו בהסתייגות והוא יודע שהיא מסתירה ממנו סוד כי המשרתת שלו כרמלה (טינה פיקה) אומרת שמדי פעם היא נוסעת לרומא וחוזרת משם שמחה.
בחגיגה הגדולה של סנט אנטוניוס מתאספים כל תושבי הכפר וחוזים בתהלוכה ובראשה פסלו של הקדוש. אנארלה לא מגיעה ואנטוניו מגיע אליה כועס. היא מגלה לו שיש לה בן ברומא אותו ילדה מגבר שזנח אותה. אנטוניו אומר שהוא רוצה להתחתן אתה ומוכן להתפטר מהשרות כי לפי התקנון אינו יכול לשאת אישה שילדה מחוץ לנישואים.
הם מתחבקים ויוצאים למרפסת לקול תשואות אנשי הכפר.
המשך העלילה - בסרט "לחם, אהבה וקנאה".
צוות השחקנים

| שם השחקן/ית | שם הדמות | הערות |
| --- | --- | --- |
| ג'ינה לולובריג'ידה | מריה דה ריטיס | נערת כפר |
| ויטוריו דה סיקה | מרשל אנטוניו קארוטנוטו | מפקד הקרביניירי |
| מריסה מרליני | אנארלה | מיילדת הכפר |
| וירג'יליו רינטו | דון אמידיו | כומר הכפר |
| טינה פיקה | כרמלה | משרתת של אנטוניו |
| מריה-פיא קסיליו | פאולטה | אחייניתו של הכומר |
| רוברטו ריסו | פייטרו | קרביניירי |
| ויטוריה קריספו | מריה אנטוניה דה ריטיס | אמא של מריה |
לחם, אהבה וקנאה

| --- | --- |
כרזת הסרט
כרזת הסרט
 בימוי:  לואיג'י קומנצ'יני 
 הופק בידי:  מרצ'לו ג'ירוסי
 תסריט:  לואיג'י קומנצ'יני, אטורה מרגדונה
 עריכה:  מריו סרנדרי 
 שחקנים ראשיים:  ג'ינה לולובריג'ידה ויטוריו דה סיקה
 מוזיקה:  אלסנדרו ציקוניני
 צילום:  ארתור גליאה
 מדינה:  איטליה 
 חברת הפקה:  Titanus 
 חברה מפיצה:  Titanus
 הקרנת בכורה:  6 בדצמבר 1954
 משך הקרנה:  97 דקות
 שפת הסרט:  איטלקית 
 סוגה:  קומדיה רומנטית 
 דף הסרט ב־IMDb
 
לחם, אהבה וקנאה (באיטלקית: Pane, amore e gelosia) הוא סרט קולנוע איטלקי משנת 1954 בבימויו של לואיג'י קומנצ'יני, עם ויטוריו דה סיקה וג'ינה לולובריג'ידה בתפקידים הראשיים.
זה סרט המשך ל"לחם, אהבה ופנטסיה", בהשתתפות אותם השחקנים.
ב-1955 הופק סרט המשך בשם "סקנדל בסורנטו" ("לחם, אהבה ו...) עם סופיה לורן במקום ג'ינה לולובריג'ידה.
העלילה מתרחשת בכפר הבדיוני סליינה במחוז אברוצו בו רוב התושבים עניים וחיים על לחם אהבה וחלומות שיתגשמו אולי בחסדו של הקדוש סנט אנטוניוס שהם סוגדים לו. הסרט שייך לתקופה של הנאו-ריאליזם הוורוד (אנ') שהחליף את הניאו ריאליזם האיטלקי בזה שהיה קליל יותר ושיתף יותר שחקנים מפורסמים.
טינה פיקה זכתה בפרס Nastro d'Argento (אנ') לשחקנית משנה.
תקציר העלילה

מרשל אנטוניו קארוטנוטו (ויטוריו דה סיקה) מכתיב לסגנו מכתב בו הוא מודיע על התפטרותו מהשירות בגלל רצונו לשאת את אנארלה שהיא אם יחידנית שילדה את בנה מחוץ לנישואין.
בינתיים מביאה אנארלה את בנה לכפר ואנטוניו מנסה להתיידד אליו וקונה לו כדור.
פייטרו (רוברטו ריסי) נמצא בשירות ממושך מחוץ לכפר ומריה (ג'ינה לולובריג'ידה) רוצה לאסוף כסף לקראת החתונה.
המשרתת כרמלה (טינה פיקה) חשה בחולשה ואנטוניו מקבל את בקשתה של מריה להיות משרתת בדירתו. היא מבצעת את כל עבודות הבית ובכפר מתפשטות שמועות על יחסים קרובים מידי ביניהם.
פייטרו שומע זאת וממהר לכפר. בדיוק באותו זמן נערכת מסיבה בכפר עם תזמורת ריקודים. אנטוניו מזמין את מריה לריקוד צמוד ובאותו רגע מופיע פייטרו הקנאי ולאחר חילופי דברים קשים עם מריה לעיני כולם הוא עוזב את המקום.
מריה כעת מיואשת מגיעה במקרה למקום בו מתמקמת להקת תיאטרון נודד. מנהל הלהקה (סארטו אורזי) נותן לה מטאטא כדי לנקות את הבמה אך היא מדגימה לו את כישרונה בשירה וריקוד ומתקבלת מיד ללהקה.
כל בני הכפר נזעקים למקום ובראשם אמא של מריה והמרשל אנטוניו קארוטנוטו. האם טוענת שמריה עדיין לא בת 19 אך מנהל הלהקה משחד אותה והיא מוותרת על התלונה.
אנטוניו מנסה לשכנע את מריה לעזוב אך היא מנסה לפתות אותו והוא עוזב במהירות.
האב של הילד של אנארלה מגיע לכפר ודורש שאנארלה והילד יחזרו אתו לרומא. אנארלה מהססת אך הכומר דון אמידיו (וירג'ו רינטו) מייעץ לה לחזור עם אבי בנה. אנטוניו קורע את מכתב ההתפטרות שלו וחוזר לחדרו עצוב.
בכפר יש רעידת אדמה ובתים נהרסים בהם ביתה של מריה. החמור שלה נפצע קשה. אנטוניו פוקד על פייטרו להרוג אותו אך הוא אינו מסוגל וחברו יורה בחמור. מריה מתייפחת ונופלת בזרועותיו של פייטרו.
הם מתחתנים ופייטרו לוקח את מריה ומשפחתה לעיר מגוריו.
אנטוניו מלווה אותם לתחנת הרכבת.
באוטובוס החוזר לכפר מתיישב אנטוניו ליד בחורה נאה שאומרת לו שהיא תהיה המיילדת בכפר במקום אנארלה. אנטוניו מתחיל אתה בשיחה לבבית, אולי הפעם ימצא לו אישה כלבבו?
צוות השחקנים

| שם השחקן/ית | שם הדמות | הערות |
| --- | --- | --- |
| ג'ינה לולובריג'ידה | מריה דה ריטיס | נערת כפר |
| ויטוריו דה סיקה | מרשל אנטוניו קארוטנוטו | מפקד הקרביניירי |
| מריסה מרליני | אנארלה | מיילדת הכפר |
| וירג'יליו רינטו | דון אמידיו | כומר הכפר |
| טינה פיקה | כרמלה | משרתת של אנטוניו |
| מריה-פיא קסיליו | פאולטה | אחייניתו של הכומר |
| רוברטו ריסו | פייטרו | קרביניירי |
| ויטוריה קריספו | מריה אנטוניה דה ריטיס | אמא של מריה |
| סארו אורזי | דון ניקולה | מנהל תיאטרון נודד |
כמה אהבה (אלבום של קובי פרץ)

"כמה אהבה" הוא אלבום האולפן השמיני של הזמר הישראלי קובי פרץ. את האלבום הוציאה בשנת 2008 לאור חברת התקליטים הליקון. שיר הנושא של האלבום, "כמה אהבה", זכה להצלחה גבוהה בישראל. ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23. האלבום אף קיבל מעמד פלטינה לאחר שנמכר בלמעלה מחמישים אלף עותקים ברחבי ישראל.